CELEX: 32007R1064
Language: el
Date: 2007-09-17 00:00:00
Title: Κανονισμός (ΕΚ) αριθ. 1064/2007 της Επιτροπής, της 17ης Σεπτεμβρίου 2007 , για την τροποποίηση του παραρτήματος I του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά την ουσία αβιλαμυκίνη (Κείμενο που παρουσιάζει ενδιαφέρον για τον ΕΟΧ )

18.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 243/3
            
         
      ΚΑΝΟΝΙΣΜΌΣ (ΕΚ) αριθ. 1064/2007 ΤΗΣ ΕΠΙΤΡΟΠΉΣ
   
   της 17ης Σεπτεμβρίου 2007
   για την τροποποίηση του παραρτήματος I του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά την ουσία αβιλαμυκίνη
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (1), και ιδίως το άρθρο 2,
   τη γνώμη του Ευρωπαϊκού Οργανισμού Φαρμάκων που διατυπώθηκε από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:
   
               (1)
            
            
               Όλες οι φαρμακολογικά δραστικές ουσίες που χρησιμοποιούνται εντός της Κοινότητας σε κτηνιατρικά φάρμακα, τα οποία προορίζονται για ζώα που εκτρέφονται με σκοπό την παραγωγή τροφίμων πρέπει να αξιολογούνται σύμφωνα με τον κανονισμό (ΕΟΚ) αριθ. 2377/90.
            
         
               (2)
            
            
               Στον Ευρωπαϊκό Οργανισμό Φαρμάκων υποβλήθηκε αίτηση για τον καθορισμό ανώτατων ορίων καταλοίπων αβιλαμυκίνης, αντιβιοτικού που ανήκει στην ομάδα των ορθοσομυκινών. Με βάση τη σύσταση της επιτροπής φαρμάκων για κτηνιατρική χρήση, η ουσία αυτή θα πρέπει να προστεθεί στο παράρτημα Ι του κανονισμού (ΕΟΚ) αριθ. 2377/90 για τους χοίρους (μύες, δέρμα και λιπώδης ιστός, ήπαρ και νεφροί), για τα κουνέλια (μύες, λιπώδης ιστός, ήπαρ και νεφροί) και για τα πουλερικά (μύες, δέρμα και λιπώδης ιστός, ήπαρ και νεφροί), υπό την προϋπόθεση, όσον αφορά τα πουλερικά, ότι η ουσία αβιλαμυκίνη δεν θα χρησιμοποιείται στα είδη από τα οποία παράγονται αυγά για ανθρώπινη κατανάλωση.
            
         
               (3)
            
            
               Συνεπώς, ο κανονισμός (ΕΟΚ) αριθ. 2377/90 πρέπει να τροποποιηθεί αναλόγως.
            
         
               (4)
            
            
               Πριν από την έναρξη εφαρμογής του παρόντος κανονισμού πρέπει να δοθεί επαρκής προθεσμία, ώστε να μπορέσουν τα κράτη μέλη να πραγματοποιήσουν τις τυχόν προσαρμογές που θα χρειαστούν, βάσει του κανονισμού, στις άδειες κυκλοφορίας στην αγορά των εν λόγω κτηνιατρικών φαρμάκων, οι οποίες έχουν χορηγηθεί σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (2), ώστε να ληφθούν υπόψη οι διατάξεις του παρόντος κανονισμού.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΟΚ) αριθ. 2377/90 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 18 Νοεμβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Σεπτεμβρίου 2007.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 224 της 18.8.1990, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 703/2007 της Επιτροπής (ΕΕ L 161 της 22.6.2007, σ. 28).
   
      (2)  ΕΕ L 311 της 28.11.2001, σ. 1. Οδηγία όπως τροποποιήθηκε τελευταία με την οδηγία 2004/28/ΕΚ (ΕΕ L 136 της 30.4.2004, σ. 58).
   
      ΠΑΡΑΡΤΗΜΑ
      Α. Η ακόλουθη ουσία προστίθεται στο παράρτημα I του κανονισμού (ΕΟΚ) αριθ. 2377/90 (Κατάλογος των φαρμακολογικά δραστικών ουσιών για τις οποίες ορίζεται ανώτατο όριο καταλοίπων):
      1.   Φάρμακα κατά των λοιμώξεων
      1.2.   Αντιβιοτικά
      1.2.15.   Ορθοσομυκίνες
      
                  Φαρμακολογικά δραστική(-ές) ουσία(-ες)
               
               
                  Κατάλοιπο-δείκτης
               
               
                  Ζωικά είδη
               
               
                  ΑΟΚ
               
               
                  Ιστοί-στόχοι
               
            
                  Αβιλαμυκίνη
               
               
                  Διχλωροϊσοεβερνινικό οξύ
               
               
                  Χοίροι
               
               
                  50 μg/kg
               
               
                  Μύες
               
            
                  100 μg/kg
               
               
                  Λιπώδης ιστός (1)
                  
               
            
                  300 μg/kg
               
               
                  Ήπαρ
               
            
                  200 μg/kg
               
               
                  Νεφροί
               
            
                  Κουνέλια
               
               
                  50 μg/kg
               
               
                  Μύες
               
            
                  100 μg/kg
               
               
                  Λιπώδης ιστός
               
            
                  300 μg/kg
               
               
                  Ήπαρ
               
            
                  200 μg/kg
               
               
                  Νεφροί
               
            
                  Πουλερικά (2)
                  
               
               
                  50 μg/kg
               
               
                  Μύες
               
            
                  100 μg/kg
               
               
                  Λιπώδης ιστός (3)
                  
               
            
                  300 μg/kg
               
               
                  Ήπαρ
               
            
                  200 μg/kg
               
               
                  Νεφροί
               
            
         (1)  Για τους χοίρους και τα πουλερικά αυτό το ΑΟΚ αφορά το «δέρμα και το λιπώδη ιστό σε φυσιολογικές αναλογίες».
      
         (2)  Απαγορεύεται η χρήση σε ζώα από τα οποία παράγονται αυγά για ανθρώπινη κατανάλωση.
      
         (3)  Για τους χοίρους και τα πουλερικά αυτό το ΑΟΚ αφορά το «δέρμα και το λιπώδη ιστό σε φυσιολογικές αναλογίες».